པ་ལིའི་ཆོས་བརྒྱུད་དང་ལེགས་སྦྱར་གྱི་ཆོས་བརྒྱུད་དབར་འབྲེལ་བ་ཉུང་ཉུང་རེད།འབྲེལ་བས་ལྡང་གི་མི་འདུགཔ་ལིའི་ཆོས་བརྒྱུད་འཛིན་མཁན་དང་ལེགས་སྦྱར་གྱི་ཆོས་བརྒྱུད་འཛིན་མཁན་ཚོ་འབྲེལ་བ་ཤུགས་ཆེ་རུ་འགྲོ་དགོས་པ་ཞིག་རེད།ང་ཚོས་པ་ལིའི་སྐད་སློབ་རྒྱུར་འབད་བརྩོན་ཞིག་བྱེད་བཞིན་ཡོད།སྔ་མོ་དྲུག་ཅུའི་ནང་དུ་བོད་པའི་དགེ་འདུན་པ་ཁ་ཤས་ཤིག་ཐའེ་ལན་ཏུ་ཕྱིན་ནས་ཐའེ་ལན་གྱི་དགོན་པ་ཞིག་གི་སྒྲིག་འཛུགས་སུ་ཞུགས་ནས་སྡོམ་རྒྱུན་དེའང་འཕགས་པ་གནས་བརྟན་སྡེ་བའི་སྡོམ་རྒྱུན་གསར་པ་བཞེས་ནས་མི་བཞི་ལྔ་ཞིག་བྱུང་བ་རེད།དེའི་རྗེས་ལ་མུ་མཐུད་ནས་འགྲོ་རྒྱུ་བྱུང་ཡོད་པ་མ་རེད།ཁ་སང་ཐའེ་ལན་གྱི་ཁྱོད་རང་ཚོ་མི་སྣ་ཁ་ཤས་ཤིག་ལ་ཐུག་ནས་སྔོན་ལ་ཐའེ་ལན་གྱི་དགེ་འདུན་པ་གསུམ་ཚུར་ཡོང་རྒྱུ་དང་།འདི་ནས་དགེ་འདུན་པ་གསུམ་ཕར་འགྲོ་རྒྱུ་བྱས་ནས་ཕན་ཚུན་གྱི་སྐད་སློབ་རྒྱུ་དང་།དེ་འདྲའི་ཐོག་ནས་འབྲེལ་བ་ཤུགས་ཆེ་རུ་གཏོང་རྒྱུའི་ལས་འགུལ་བསྐྱར་གསོ་བྱ་རྒྱུའི་སྐད་ཆ་བྱུང་།དེ་མིན་གྱི་ཡུལ་གྲུ་ཁག་མང་པོ་ཞིག་ནས་མི་སྣ་སླེབས་བསྡད་ཡོད་པ་རེད།རྒྱ་ནག་ལ་ཆ་བཞག་ན་ཕ་མེས་ནས་ནང་པའི་རྗེས་སུ་འགྲོ་མཁན་རེད།དེའི་ནང་ཚན་ནས་ནཱ་ལེནྡྲའི་ཆོས་བརྒྱུད་འཛིན་མཁན་ཞིག་ཆགས་བསྡད་ཡོད་པ་རེད།རྒྱ་ནག་དང་འབྲེལ་ནས་ཝི་ཏི་ནམ།ཀོ་རི་ཡ།ཉི་ཧོང་སོགས་ལེགས་སྦྱར་གྱི་ཆོས་བརྒྱུད་འཛིན་མཁན་གཅིག་པ་ཆགས་ཡོད་པ་རེད།དེ་ནས་སོག་པོ་ཕལ་ཆེར་ཡོད་ཀྱི་རེད།གང་ལྟར་བོད་ན་ཡོད་པའི་སངས་རྒྱས་པའི་ཆོས་དེ་ཧོར་གྱི་ཡུལ་ཁག་དང་གཅིག་པ་ཆགས་བསྡད་འདུགཨི་རུ་སིའི་ཁུངས་སུ་ཡོད་པའི་སོག་པོ་མང་པོ་ཡོད་པ་རེད།དེ་བཞིན་རྒྱ་ནག་གི་ཁུངས་སུ་ཡོད་པའི་སོག་རིགས་མང་པོ་ཡོད་པ་རེད།དེ་ནས་སོག་པོ་རང་བཙན་གྱི་རྒྱལ་ཁབ་བཅས་ཚང་མ་ང་ཚོའི་ཆོས་བརྒྱུད་གཅིག་པ་རེད།དེ་དག་ལོ་རྒྱུས་ཀྱི་ཐོག་ནས་ཕ་མེས་ནས་སངས་རྒྱས་པའི་ཆོས་ཀྱི་རྗེས་སུ་འབྲང་མཁན་ཆགས་བསྡད་ཡོད།